Рикарда Хух
Надеждата и Паметта

Превод от немски: Венцеслав Константинов, —

chitanka.info

Тази, която ме водеше по лъкатушния път,

Тя ме остави, Надеждата, посред планинския проход.

Ще се завърне ли? Не, Паметта, по-добрата сестра,

Крачи с уверена стъпка до мен, неповикана даже.

Сочи ми родната местност и пътя, дотук извървян,

Вещо, с тълкуваща длан; при това замечтано ми шепне,

Като с оплитаща мрежа ме тегли надолу, напред —

Ако и тя ме напусне, очаква ме нямата дружка.

1891

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.